Amegrad ɣef ungal-a sɣur Mohand AIT-IGHIL: Tikerrist n wungal, Teḍilli-d, ur d-tkeččem, tefti s teɣzi n 210 n yisebtar. Tebda s tilifun  allal amiran  swayes i d-isawel Utudert i sin n yimeddukal-is Mezyan akked Sɛid, akken yenced-iten-d ad d-rzun ɣur-s seg Lezzayer tamaneɣt ar Tmurt (taddart). Dacu-tt sebba n uncad-a? Ur tban. S teɣzi n ubrid, At temdint ad ttqaranen gar tedlegt (dcor) n temdint d tin n Tmurt.